paragraph_text: Kisangani je glavni grad provincije Tshopo u Demokratskoj Republici Kongo. Leži u tropskoj šumi, na mjestu gdje se spajaju rijeke Kongo, Tshopo i Lindi. Ime grada u vrijeme Belgijskog Konga bilo je Stanleyville (ili Stanleystad na nizozemskom), prema osnivaču grada, velškom istraživaču Henryju Mortonu Stanleyu. Današnji naziv Kisangani dolazi iz svahilija, dok se u lingala jeziku naziva Singitini ili Singatini. Oba naziva mogu se prevesti kao "Grad na otoku". U gradu se govore svahili, lingala i francuski, s tim da je ovaj posljednji ujedno i službeni jezik.